شەفەق نیوز/ قایمقامیەت قەزای کوێسنجاق لە پارێزگای هەولێر، رووژ شەممە، راگەیان لە بەرزەوکردن ساکاڵای دادوەری دژوە پاویگ ئاینی خەڵک قەزای قەلعەدزە ئەرا سوکایەتی کردنی وە سروود نیشتمانی کوردی ( ئەی رەقیب).یوسف حەسەن قایمقام قەزای کوێسنجاق لە کۆنگرەی رۆژنامەوانی ئمڕوو وت: کەسیگ وەناو شێخ عەبدولحەمید لە خەڵک قەلعەدزە، سوکایەتی وە دڵدار شاعیر خاوەن سروود ئەی رەقیب کرد ، و ئاماژەدا وە بەرزکردن سکاڵای دادوەری دژوە پیاوە ئاینییەگە.دیاریکرد ک پیاوە ئاینیەگە وەکەسایەتی خوەی ئامانج لە بەرزکردن سکاڵاگە نیە، بەڵکم تا هیچ کەس جاریتر سوکایەتی وە پیروزیە نێشتمانیەگان نەکەێد، و سزای ئەو کەسە بدریەێد ئی جوور کاریگ بکەێد وەگورەی یاسا.ئەی رەقیب، سروودیگە ئەرا دڵدار شاعیر وەناوبانگ کورد ، لە وەخت دەسگیکردنی لە زیندانەیل کوردستان ئیران ساڵ ١٩٣٨ نووسادەی، و حسێن بەرزنجی ئاوازی دانا، و ئی پارچە شیعرە بویە سروود کۆمار مەهاباد، ک لە باکوور خوەرئاوای ئیران دامەزریا، و ئەرا ١١ مانگ وەردەوام بوی. هەمیش خوەی سروود نیشتمانیە لە هەرێم کوردستان.
